W drëdżim numrze pisma „Fokus. Historia” (z 2013 r.) nalôzł jem czekawi tekst ò tim, co parłãczi Lësa Pùstini – Erwina Rommla – z Kaszëbama. Nen legeńdarny wódca Afrika Korps w młodëch latach wëbiérôł midzë lotnictwã, artilerią i piechòtą. Z białkama bëło jistno. Romansowôł i miôł dzeckò z niemiecką kôrczmarką, chòc zakòchóny béł w gduńczónce z kaszëbsczi familie, 17-latny Lucie Marie Mòllin. Pòznôł jã we Gduńskù, gdze òstôł wësłóny do Królewsczi Òficérsczi Szkòłë Kadetów.